અરબી સમુદ્ર કાંઠે બિરાજતા સોમનાથ મહાદેવનું મંદિર વર્ષોથી આંતકવાદીઓનાં હિટલિસ્ટમાં છે. વળી આ સાગરકાંઠો હોવાથી વાવાઝોડાં સહિતની કુદરતી આફતો પણ અવાર-નવાર સર્જાતી હોય છે. આ વાતને ધ્યાનમાં લઇને સોમનાથ ટ્રસ્ટે ભાવિકો માટે પહેલી જ વાર 5 કરોડનો ગૃપ વિમો ઉતરાવી યાત્રિકોને વિમા કવચ આપ્યું છે. ટ્રસ્ટ દ્વારા સ્થાવર મિલ્કતોનો વિમો તો પ્રતિવર્ષે ઉતારાતો. પરંતુ પ્રવર્તમાન સંજોગોને લઇને ટ્રસ્ટે પહેલી જ વાર આ વર્ષથી જ ભાવિકોને પણ તેમાં આવરી લીધા છે.